section_heading: Kritike
paragraph_text: Kritičar Roger Ebert koji je prvom filmu dao tri zvjezdice ovom je dao samo dvije uz opasku: "Moglo bi se reći da životinje prikazane u ovom filmu nadmašuju specijalne efekte pa imamo osjećaj da one zaista hodaju Zemljom, ali isti realizam nije postignut za ljudske likove koji su vezani za klišeizirani zaplet i formule akcijskih filmova". Gene Siskel iz Chicago Tribunea također je filmu dao dvije zvjezdice te nadodao: "Bio sam razočaran jednako kao i uzbuđen zbog toga što Izgubljenom svijetu nedostaje pečat Spielbergovih avanturističkih filmova: uzbudljivi likovi. Čak su i u prvom filmu dinosauri, a da ne govorim i ljudi, imali puno izraženije osobnosti nego ovdje. Osim nadmoćnih specijalnih efekata, Izgubljeni svijet doima se poput reciklaže".<ref> Za razliku od njih, Kevin Thomas iz Los Angeles Timesa osjetio je poboljšanje razvojem likova u odnosu na prvi film: "Činilo se kao velikom pogreškom što je već u prvoj polovici Jurskog parka njegov najzanimljiviji i briljantan lik teoretičara Iana Malcolma (Jeff Goldblum) doživio nesreću i slomio nogu tako da ga više od polovice filma nije niti bilo, ali nam Izgubljeni svijet vraća Malcolma i stavlja ga točno u središte radnje. Bilo je zadovoljstvo gledati kako se Goldblum i Attenborough umno nadmeću".<ref> Stephen Holden iz New York Timesa je napisao: "Dinosauri u ovom filmu su još više razvijeni kao likovi. Izgubljeni svijet za razliku od Jurskog parka daje čudovištima ljudske osobine na način na koji bi to shvatio i E.T.".